  Майя Бывальцева 27-тӥ коньывуонэ Ижкарын Кызьпу арамаез умоятонлэн нырысь-валысь учкетеныз (концепциеныз) тодматӥзы. Карын улӥсьёслэсь 100-лэсь трос ӵектонъёс вуизы. Со сярысь Удмуртиысь Интывылэз азинтонъя центрлэн пресс-службаез ивортӥз. Онлайн амалэн тодматон ужрадэ 70-лэсь трос адями пыриськиз, соос пӧлын кар администрацилэн, Ижысь паркъёсын кивалтӥсь компанилэн, «Удмурт Кенеш» огазеяськонлэн ыстэм муртъёссы. Толло пумиськон дыръя карын улӥсьёсын верам тросэз ӵектонъёс паркысь инкуазь ландшафтсэ утёнэн герӟаськемын вал, озьы ватсаса будосъёс мерттон, пуныосын калгыны нимысьтыз инты радъян, пыдын ветлон, бызьылон, велосипедэн ворттылон сюресъёс лэсьтон пумысен юанъёс сётӥзы. Валамон, парклэн йӧскалык пуштросэз пумысен но вераськимы, карысь тросэз огазеяськемъёс сое утён понна луо Яков Вдовин, Интывылэз азинтонъя центрысь бюролэн кивалтӥсезПаркез умоятонъя нырысь-валысь концепци пумысен мылкыдъёсты 8-тӥ шуркынмонозь кутозы на. Учкетэн тодматскыны но мылкыдъёсты вераны  луэ. Пусъем, котькд ар Кызьы арамаын удмуртъёслэн «Гербер» но «Выль» кар шулдыръяськонъёссы ортчо, туэ пандемия сэрен гинэ ӧз радъялэ.  Тодэ вайытом, 31-тӥ коньывуонэ мылкыд карисьёсты Кызьпу арамаез утялтонэ ӧтё.  Тегъёс: Мерлык Ижкар Удмуртия паркъёс Кызьпуарама  